Γ.Σ. Ηλιούπολης Αττικής

Ο Γυμναστικός Σύλλογος Ηλιούπολης, γνωστός και με τη σύντμηση Γ.Σ.Η., είναι ελληνικό αθλητικό σωματείο το οποίο εδρεύει στην Ηλιούπολη Αττικής. Επίσημο έτος ίδρυσής του είναι το 1953, και επίσημα χρώματα του αποτελούν το κόκκινο και το μπλε.

Διατηρεί τμήματα ποδοσφαίρου, καλαθοσφαίρισης, πετοσφαίρισης, υδατοσφαίρισης, κολύμβησης, ρυθμικής γυμναστικής, αντισφαίρισης, τζούντο, στίβου, τοξοβολίας, γενικής γυμναστικής, κολύμβηση ανοιχτής θαλάσσης, για αθλητές και αθλήτριες όλων των ηλικιακών ομάδων.Γ.Σ. Ηλιούπολη, επίσημος ιστότοπος.

Το ανδρικό τμήμα ποδοσφαίρου του Γ.Σ. Ηλιούπολης αγωνίζεται στο δεύτερο τη τάξει πρωτάθλημα της Α2 Εθνικής Κατηγορίας (Super League 2), με την επωνυμία «Γυμναστικός Σύλλογος Ηλιούπολης Ποδοσφαιρική Ανώνυμη Εταιρεία» και με τον διακριτικό τίτλο «Ηλιούπολη Π.Α.Ε.».

Το 1974 στην πόλη της Ηλιούπολης ιδρύθηκε άλλο ένα ανδρικό τμήμα ποδοσφαίρου από ανθρώπους του Γυμναστικού Συλλόγου Ηλιούπολης με έδρα το β’ Δημοτικό Γήπεδο Ηλιούπολης και το όνομα το οποίο δόθηκε ήταν Διάνα έχοντας καταφέρει μέχρι και σήμερα να σημειώνει κάθε χρόνο σταθερή πορεία στην Α’ Κατηγορία του πρωταθλήματος της Ε.Π.Σ Αθηνών αναδεικνύοντας νέα ταλέντα από τις ακαδημίες της αλλά και από τις ακαδημίες του Γ.Σ.Η 

Οι οπαδοί της Ηλιούπολης είναι οι «Rebels 9» με ίδρυση το 2003. Το όνομα με τον αριθμό 9 δεν είναι τυχαία μιας και το γήπεδο δεν έχει θύρα 9 άλλα έχει πιο βαθύ συμβολισμό. Η αρίθμηση προκύπτει από τα 9 γράμματα που έχει η λέξη της πόλης «Ηλιούπολη» και από της 9 ακτίνες που έχει ο ήλιος το σήμα της ομάδας.

 Ίδρυση 
Στις αρχές της δεκαετίας του 1950 δραστηριοποιούνταν τρεις ομάδες ποδοσφαίρου στην περιοχή της Ηλιούπολης: ο Π.Α.Ο. Ηλιούπολης με έδρα την Αγία Μαρίνα και χρώμα εμφάνισης μπλε, η Φλόγα με έδρα το Νησάκι και χρώμα εμφάνισης κόκκινο και ο Διγενής. Το 1967 οι δύο πρώτες, Π.Α.Ο. Ηλιούπολης και  Φλόγα συγχωνεύτηκαν. Το χρώμα που καθιερώθηκε ήταν το κυανέρυθρο, το όνομα δε της ομάδας «Γυμναστικός Σύλλογος Ηλιούπολης». Πρώτος πρόεδρος ορίστηκε ο Κ. Πουλιάδης. Το σήμα δεν θα μπορούσε να ‘χει άλλο σύμβολο από τον Ήλιο με εννιά ακτίνες, όσα τα γράμματα στο όνομα της πόλης.

 Τμήμα ποδοσφαίρου ανδρών 

 Ιστορία 
Την αγωνιστική περίοδο 1968–69 ο Γ.Σ.Η. αναδείχθηκε δευτεραθλητής στον 2ο Όμιλο της Β΄ Κατηγορίας της Ε.Π.Σ. Αθηνών και προβιβάστηκε προσωρινά στην Α΄ Κατηγορία, από την οποία υποβιβάστηκε την επόμενη. Την αγωνιστική περίοδο 1970–71 αναδείχθηκε Υπερπρωταθλητής Β΄ Κατηγορίας, νικώντας τον Π.Α.Σ. Παλαιού Φαλήρου στα πέναλτι με 10-7 (ο αγώνας και η παράταση έληξαν με σκορ 1-1).«Ο πρωταγωνιστές σε φωτογραφίες: Β΄ ΕΠΣΑ 1970-71», ανάρτηση στο ιστολόγιο Epsathinon.blogspot.gr, 22 Απριλίου 2013. 

Ο Γ.Σ.Η. αγωνίστηκε για μια διετία (1971–72, 1972–73) στην Α΄ Κατηγορία στην οποία επέστρεψε το 1974 σαν δευτεραθλητής του 1ου Ομίλου της Β΄ Κατηγορίας της περιόδου 1973–74. Έκτοτε καθιερώθηκε στην Α΄ Κατηγορία της Ε.Π.Σ. Αθηνών και την αγωνιστική περίοδο 1981–82 αναδείχθηκε Υπερπρωταθλητής νικώντας με 3-1 τον Ήφαιστο Περιστερίου και προβιβάστηκε για πρώτη φορά στα εθνικά πρωταθλήματα και συγκεκριμένα στην Εθνική Ερασιτεχνική Κατηγορία.

Στην Εθνική Ερασιτεχνική Κατηγορία αγωνίστηκε για μια τριετία και την αγωνιστική περίοδο 1984–85 αναδείχθηκε πρωταθλητής 2ου Ομίλου και προβιβάστηκε για πρώτη φορά στην Γ΄ Εθνική Κατηγορία. Η συνέχεια όμως δεν ήταν ανάλογη,  καθώς την αγωνιστική περίοδο 1985–86 υποβιβάστηκε από την Γ΄ Εθνική και ακολούθησε ένας ακόμη υποβιβασμός την περίοδο 1986–87 από την Εθνική Ερασιτεχνική στην Α΄ Κατηγορία Ε.Π.Σ. Αθηνών.

Ωστόσο, την αγωνιστική περίοδο 1987–88 ο Γ.Σ.Η. αναδείχθηκε Υπερπρωταθλητής Ε.Π.Σ Αθηνών νικώντας με 1-0 την Τρίγλια Ραφήνας και προβιβάστηκε στην Δ΄ Εθνική,  όπου αγωνίστηκε για 6 αγωνιστικές περιόδους, έως και το 1993–94 όποτε και υποβιβάστηκε.

Την αγωνιστική περίοδο 1995–96 αναδείχθηκε Υπερπρωταθλητής Ε.Π.Σ. Αθηνών νικώντας στα πέναλτι με 4-2 τον Α.Ο. Κηφισιάς (0-0 κανονική διάρκεια και παράταση) και προβιβάστηκε προσωρινά στην Δ' Εθνική, από την οποία υποβιβάστηκε την αγωνιστική περίοδο 1996–97.

Ύστερα από 7 χρόνια στην Α' Κατηγορία της Ε.Π.Σ. Αθηνών, το 2004 προβιβάστηκε εκ νέου στην Δ΄ Εθνική, ενώ την αγωνιστική περίοδο 2005–06 αναδείχθηκε πρωταθλητής του 8ου ομίλου και προβιβάστηκε στην Γ΄ Εθνική Κατηγορία.

Στην Γ΄ Εθνική η Ηλιούπολη αγωνίστηκε για μια τριετία και τον Μάιο του 2009 πανηγύρισε την κατάκτηση του πρωταθλήματος στο Νότιο Όμιλο και την άνοδο στη Β΄ Εθνική Κατηγορία για πρώτη φορά στην 56ετή ιστορία του.«Γιορτάζει άνοδο στη Β’ Εθνική η Ηλιούπολη», άρθρο στον ιστότοπο της εφημερίδας «Ελευθεροτυπία», 3 Μαΐου 2009. Στην κατηγορία αυτή αγωνίστηκε δύο συνεχόμενες αγωνιστικές περιόδους, την περίοδο 2009–10 και 2010–11.

Από το 2012 έως το 2018 ο Γ.Σ. Ηλιούπολης αγωνιζόταν στο Πρωτάθλημα της Α΄ Κατηγορία Ε.Π.Σ. Αθηνών της Ε.Π.Σ. Αθηνών. Το 2020 η Ηλιούπολη κατόρθωσε να εξασφαλίσει εκ νέου την άνοδο της στη Γ΄ Εθνική και μετά από 2 χρόνια. Την σεζόν 2021–22 κατέκτησε το πρωτάθλημα στον όμιλο της στην Γ΄ Εθνική και κέρδισε την άνοδο στην Σούπερ Λιγκ 2.

Η Ηλιούπολη την σεζόν 2022–23, που ήταν η πρώτη της στην δεύτερη κατηγορία μετά από 11 χρόνια, τερμάτισε 7η και κέρδισε εύκολα την παραμονή της. 

Την σεζόν 2023–24 τερμάτισε μετά και τα play off στα οποία συμμετείχε στην 3η θέση του πρωταθλήματος. Η θέση αυτή αποτελεί την υψηλότερη που έχει λάβει η ομάδα στην ιστορία της. 

Την σεζόν 2024–25 συμμετείχε ξανά στα play off του Νότιου ομίλου και τερμάτισε 5η.

 Τίτλοι – Διακρίσεις 
 Γ΄ Εθνική: 2008–09
 Δ΄ Εθνική: 1984–85, 2005–06
 Πρωτάθλημα Α΄ Ε.Π.Σ. Αθηνών: 1981–82, 1987–88, 1995–96
 Δεύτερη θέση: 2003–04, 2019–20
 Πρωτάθλημα B΄ Ε.Π.Σ. Αθηνών: 1970–71
 Δεύτερη θέση: 1968–69 
 Κύπελλο Ε.Π.Σ. Αθηνών: 1974–75, 1977–78, 2021–22

 Αγωνιστική πορεία 
{| width=50% 
| valign=top |
{| class="wikitable" 
|- width="80"
! Περίοδος
! Κατηγορία
|-
|width="52"|1967–68||rowspan=2|<center>Β΄ ΕΠΣΑ
|-
|width="52"|1968–69
|-
|width="52"|1969–70||<center>Α΄ ΕΠΣΑ
|-
|width="52"|1970–71||<center>Β΄ ΕΠΣΑ
|-
|width="52"|1971–72||rowspan=2|<center>Α΄ ΕΠΣΑ
|-
|width="52"|1972–73
|-
|width="52"|1973–74||<center>Β΄ ΕΠΣΑ
|-
|width="52"|1974–75||rowspan=8|<center>Α΄ ΕΠΣΑ
|-
|width="52"|1975–76
|-
|width="52"|1976–77
|-
|width="52"|1977–78
|-
|width="52"|1978–79
|-
|width="52"|1979–80
|-
|width="52"|1980–81
|-
|width="52"|1981–82
|-
|width="52"|1982–83||rowspan=3|<center>Εθνική Ερασιτεχνική(4ο επίπεδο)
|-
|width="52"|1983–84
|-
|width="52"|1984–85
|-
|width="52"|1985–86||<center>Γ΄ Εθνική
|-
|width="52"|1986–87||<center>Εθνική Ερασιτεχνική(4ο επίπεδο)
|-
|width="52"|1987–88||<center>Α΄ ΕΠΣΑ
|-
|width="52"|1988–89||rowspan=6|<center>Δ΄ Εθνική
|-
|width="52"|1989–90
|-
|width="52"|1990–91
|-
|width="52"|1991–92
|-
|width="52"|1992–93
|-
|width="52"|1993–94
|-
|width="52"|1994–95||rowspan=2|<center>Α΄ ΕΠΣΑ
|-
|width="52"|1995–96
|-
|width="52"|1996–97||<center>Δ΄ Εθνική
|-
|width="52"|1997–98||rowspan=7|<center>Α΄ ΕΠΣΑ
|-
|width="52"|1998–99
|-
|width="52"|1999–00
|-
|width="52"|2000–01|-
|width="52"|2001–02|-
|width="52"|2002–03|-
|width="52"|2003–04|-
|width="52"|2004–05||rowspan=2|<center>Δ΄ Εθνική
|-
|width="52"|2005–06
|-
|width="52"|2006–07||rowspan=3|<center>Γ΄ Εθνική
|-
|width="52"|2007–08
|-
|width="52"|2008–09
|-
|width="52"|2009–10||<center>Β΄ Εθνική
|-
|width="52"|2010–11||<center>Φούτμπολ Λιγκ
|-
|width="52"|2011–12||<center>Δ΄ Εθνική
|-
|width="52"|2012–13||rowspan=8|<center>Α΄ ΕΠΣΑ
|-
|width="52"|2013–14
|-
|width="52"|2014–15
|-
|width="52"|2015–16
|-
|width="52"|2016–17
|-
|width="52"|2017–18
|-
|width="52"|2018–19
|-
|width="52"|2019–20
|-
|width="52"|2020–21||<center>Γ΄ Εθνική Ερασιτεχνική(4ο επίπεδο)
|-
|width="52"|2021–22||<center>Γ΄ Εθνική Ερασιτεχνική(3ο επίπεδο)
|-
|width="52"|2022–23||rowspan=4|<center>Σούπερ Λιγκ 2
|-
|width="52"|2023–24
|-
|width="52"|2024–25
|-
|width="52"|2025–26
|}
|}

 Σύνολα συμμετοχών στα εθνικά πρωταθλήματα  
 Κατηγορία  Συμμετοχές  Β΄ Εθνική / Φούτμπολ Λιγκ / Σούπερ Λιγκ 2 6(1 / 1 / 4) Γ΄ Εθνική / Γ΄ Εθνική Ερασιτεχνική 5(4 / 1) Εθνική Ερασιτεχνική / Δ΄ Εθνική / Γ΄ Εθνική Ερασιτεχνική 15(4 / 10 / 1) 

 Διοίκηση ΠΑΕ 
 Θέση ΌνομαΠρόεδρος Δ.Σ.Αντώνης ΤσιλήραςΑντιπρόεδροςΓιώργος ΓιαννόπουλοςΓραμματέαςΓιάννης ΚαψιώτηςΜέλη Δημήτρης ΠαπαδόπουλοςΓιώργος Χατζηζήσης

 Τμήμα καλαθοσφαίρισης ανδρών 

 Ιστορία 
Ο Γ.Σ. Ηλιούπολης δημιούργησε ομάδες καλαθοσφαίρισης για πρώτη φορά το 1973.«Ο Γυμναστικός Σύλλογος της Ηλιούπολης είναι από τους μεγαλύτερους της χώρας», συνέντευξη του Λεωνίδα Παπαγιαννόπουλου με τον κ. Δημήτρη Ευαγγέλου, πρόεδρο του ερασιτέχνη Γ.Σ.Η.

Το ανδρικό τμήμα της Ηλιούπολης διαθέτει στην τροπαιοθήκη του ένα Πρωτάθλημα της Α' Κατηγορίας Ανδρών της Ε.Σ.Κ.Α. και συγκεκριμένα της χρονιάς 1988-89.«Ιστορία της Ένωσης και Πρωταθλητές Α' Κατηγορίας Ανδρών & Γυναικών» , πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής.

Την περίοδο 1994-95 κατέκτησε την κορυφή της τελικής βαθμολογίας του Ομίλου του στη Γ' Εθνική Κατηγορία.«Πρωταθλητές Γ' Εθνικής Κατηγορίας Ανδρών», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Σαν αποτέλεσμα εντάχθηκε από το επόμενο φθινόπωρο στο δυναμικό της Β' Εθνικής Κατηγορίας.

 Πρόσφατη δραστηριότητα στη Ε.Σ.Κ.Α. (2009–Σήμερα) 
Το τμήμα ανδρών του Γ.Σ.Η. απορρόφησε το καλοκαίρι του 2009 το αντίστοιχο της Ακαδημίας Ηλιούπολης.«Μνημόνιο συνεργασίας υπέγραψαν οι δύο σύλλογοι ΑΚΑΔΗΜΙΑ 2008 - ΓΣΗ», άρθρο στον ιστότοπο Cityofilioupolis.gr, 24 Ιουλίου 2009.

Την αγωνιστική περίοδο 2009-10 ο σύλλογος της Ηλιούπολης αναδείχθηκε Πρωταθλητής της Β' Κατηγορίας Ανδρών Ε.Σ.Κ.Α.«Μαρκόπουλο και Ηλιούπολη πρωταθλήτριες της Β' ΕΣΚΑ» , άρθρο στον ιστότοπο BasketNet.gr, 28 Μαΐου 2010. Μετά την επικράτηση της στο Κλειστό του Αγίου Θωμά επί του Α.Ο. Μαρκοπούλου με 93-83 ονομάστηκε και Υπερπρωταθλητής της κατηγορίας, λαμβάνοντας εισιτήριο ανόδου στην Α' Κατηγορία.«Υπερπρωταθλήτρια της Β' ΕΣΚΑ η Ηλιούπολη», άρθρο στον ιστότοπο BasketNet.gr, 5 Ιουνίου 2010.

Έχοντας λάβει εισιτήριο ανόδου στην Α' Κατηγορία για τη χρονιά 2010-11, η ομάδα αντιμετώπισε 13 αντιπάλους στη διαρκεια της κανονικής περιόδου. Ολοκλήρωσε τις αγωνιστικές της υποχρεώσεις με συγκομιδή 5 νίκες και 21 ήττες, κάτι που είχε σαν συνέπεια την κατάληψη της 12ης θέσης στην τελική βαθμολογία και τον άμεσο υποβιβασμό της.

Έχοντας επιστρέψει στη Β' Κατηγορία, την περίοδο 2011-12 τερμάτισε εκ νεόυ στην πρώτη θέση του βαθμολογικού πίνακα του Ομίλου του,«ΕΣΚΑ 2ος όμ. - 26η αγων.» , άρθρο στον ιστότοπο BasketBlog.gr, 6 Απριλίου 2012.«ΤΕΛΙΚΗ ΕΠΙΣΗΜΗ ΒΑΘΜΟΛΟΓΙΑ – 26η αγωνιστική Πρωτάθλημα ΕΣΚΑ Β’ Ανδρών – 2ος Όμιλος, 2011-2012» , πληροφορίες στον επίσημο ιστότοπο του Α.Σ. Ολυμπιάς Παπάγου. κερδίζοντας κατόπιν και τον τίτλο του Υπερπρωταθλητή.«Υπερπρωταθλήτρια η Ηλιούπολη» , άρθρο στον ιστότοπο SuperBasket.gr, 26 Απριλίου 2012.

Την αγωνιστική περίοδο 2012-13 στο Πρωτάθλημα της Α' Κατηγορίας συμμετείχαν 14 σύλλογοι σε κοινό Όμιλο. Στη διάρκεια της κανονικής περιόδου η Ηλιούπολη συγκέντρωσε 12 νίκες και 14 ήττες, όσες και ο Τυφώνας Κυψέλης.«Α’ ΕΣΚΑ – 26η αγωνιστική… Πρωταθλητής ο Σπόρτιγκ και άνοδος στη Γ’ εθνική!», άρθρο στον ιστότοπο InfoBasket.gr, 30 Απριλίου 2013. Στην τελική βαθμολογική κατάταξη βρέθηκε στην 8η θέση, μένοντας εκτός της διαδικασίας των Play-Offs. Προπονητής την περίοδο αυτή ήταν ο Γιάννης Καράμπελας.

Τη χρονιά 2013-14, πάντα στα πλαίσια της ίδιας κατηγορίας, η ομάδα είχε απολογισμό 16 νίκες και 10 ήττες.«Α” ΕΣΚΑ – 26η αγωνιστική… Στα πλέι οφ ο Ζωγράφος», άρθρο στον ιστότοπο InfoBasket.gr, 5 Μαΐου 2014. Ισοβάθμισε με τον Α.Ο. Ζωγράφου απέναντι στον οποίο διεκδίκησε μία θέση στα Play-Offs. Λόγω των μεταξύ τους αποτελεσμάτων η ομάδα του Ζωγράφου κατετάγη στην 5η θέση, ενώ εκείνη της Ηλιούπολης στην 6η θέση, μένοντας ατυχώς εκτός συνέχειας. Στην τεχνική ηγεσία του συλλόγου τη χρονιά αυτή ήταν ο Θάνος Παναγιωτόπουλος.«Παρελθόν ο Παναγιωτόπουλος από Ηλιούπολη!» , άρθρο στον ιστότοπο Athlisi.com, 18 Μαΐου 2014.

Την επόμενη περίοδο 2014-15, οπότε και στον πάγκο της ομάδας βρέθηκε ο Ηλίας Φέρτης, η απόδοση της ομάδας κινήθηκε σε χαμηλά επίπεδα.«Α' ΕΣΚΑ – 26η Αγωνιστική… Νίκη παραμονής για Άρη Πετρούπολης», άρθρο στον ιστότοπο InfoBasket.gr, 4 Μαΐου 2015. Συγκεκριμένα συγκέντρωσε μόλις 6 νίκες σε 26 παιχνίδια με αποτέλεσμα να καταταγεί στη 13η και προτελευταία θέση. Κατ' επέκταση υποβιβάστηκε στη Β' Κατηγορία Ανδρών.

 Διακεκριμένοι καλαθοσφαιριστές 
  Τομ Αγγελάκης
  Αντώνης Ασημακόπουλος 
  Ευαγγέλου
  Ανδρέας Τζατζιμάκης
  Γιάννης Τσοπόκης «Ομάδα 2007-08», πληροφορίες στον επίσημο ιστότοπο του Ικάρου Καλλιθέας.
  Φελούτζης

 Τμήμα καλαθοσφαίρισης γυναικών 

Το γυναικείο τμήμα καλαθοσφαίρισης μετά την ίδρυσή του αγωνίστηκε στα τοπικά Πρωταθλήματα Αττικής. Η λήξη της αγωνιστικής περιόδου 1993-94 βρήκε τη γυναικεία ομάδα της Ηλιούπολης Πρωταθλήτρια Αττικής, με αποτέλεσμα να ανέλθει στη δεύτερη τη τάξει Εθνική Κατηγορία που ήταν τότε η Β' Εθνική. Τρία χρόνια μετά, το καλοκαίρι του 1997, εντάχθηκε στο δυναμικό της νεοσύστατης Α2 Εθνικής Κατηγορίας. Ακολούθησε μια επταετία εκεί με επιφανέστερες της περιόδους 2000-01 και 2001-02 οπότε και άγγιξε την άνοδο στην κορυφαία Κατηγορία. Με τον υποβιβασμό της ομάδας στα τοπικά πρωταθλήματα το καλοκαίρι του 2004 έκλεισε ένας μεγάλος κύκλος και το τμήμα σταδιακά υπέπεσε σε αδράνεια. Μετά από μία δεκαετία περίπου το γυναικείο τμήμα της Ηλιούπολης λειτούργησε από το μηδέν το 2012. Μετά από σταθερή ανοδική πορεία, κατάφερε να προβιβαστεί εκ νέου στην Α2 Εθνική με την κατάκτηση του Πρωταθλήματος Αττικής την περίοδο 2015-16.

 Τμήμα πετοσφαίρισης γυναικών 
 Ιστορία 
Το γυναικείο τμήμα πετοσφαίρισης της Ηλιούπολης αγωνιζόταν στην Α1 Εθνική Κατηγορία από το 1995 έως το 1999.

Ανήλθε μετά το πέρας της αγωνιστικής περιόδου 2011-12 στην Α2 Εθνική, μέσω ειδικού τουρνουά ανόδου.«Στην Α2 γυναικών η Ηλιούπολη» , άρθρο στον επίσημο ιστότοπο της Ελληνικής Ομοσπονδίας Πετοσφαίρισης, 13 Μαΐου 2012. Την επόμενη χρονιά, 2012-13, κατέλαβε την 5η θέση στην τελική κατάταξη του 1ου Ομίλου, παραμένοντας χωρίς περαιτέρω αγώνες στην κατηγορία.«Τελική Βαθμολογία Α2 Γυναικών 2012-13 (2ος Όμιλος)» , άρθρο στον επίσημο ιστότοπο της Ελληνικής Ομοσπονδίας Πετοσφαίρισης, 13 Μαΐου 2012.

 Αγωνιστική περίοδος 2019–2020 
Κατά την αγωνιστική περίοδο 2013-14, ο Γ.Σ. Ηλιούπολης λαμβάνει μέρος στο Πρωτάθλημα της Α2 Εθνικής Κατηγορίας Γυναικών και συγκεκριμένα στο 2ο Όμιλο. Το Μάρτιο εξασφάλισε βαθμολογικά την άνοδό του στην Α1 Εθνική, επιστρέφοντας εκεί έπειτα από 13 χρόνια.«Στην Α1 η Ηλιούπολη», άρθρο στον ιστότοπο Contra.gr, 21 Μαρτίου 2014.

Την αγωνιστική περίοδο 2016-2017 τερμάτισε στην 6η θέση της Α1 Εθνικής Γυναικών.

Κατά την αγωνιστική περίοδο 2017-2018 παραμένει στην Α1 Εθνική κατηγορία.

Από την αγωνιστική περίοδο 2022-2023 θα αγωνίζεται στη Α2 Εθνική κατηγορία γυναικών.

Έδρα της Ηλιούπολης είναι το Α Κλειστό Γυμναστήριο Ηλιούπολης. Πρόεδρος του συλλόγου είναι ο Απόστολος Κωστούλας.Πρόεδρος ο Απόστολος Κωστούλας www.volleyplanet.gr Έφορος του τμήματος ο Άνθιμος Μαυροματίδης . Καθήκοντα πρώτου προπονητή κατέχει ο Βασίλης Αρναούτης. Το ρόστερ του συλλόγου της Ηλιούπολης για την περίοδο 2022-23 συνθέτουν οι παρακάτω αθλήτριες:«Γ.Σ. Ηλιούπολης 2013-14» , πληροφορίες στον ιστότοπο VolleyNews.gr.

 Τμήματα υποδομής 
Την αγωνιστική περίοδο 2013-14, η ομάδα της Ηλιούπολης κατέκτησε το Πρωτάθλημα Νεανίδων της Ε.Σ.ΠΕ.Δ.Α.«Ο ΓΣ Ηλιούπολης πρωταθλητής στις νεάνιδες της Ε.Σ.ΠΕ.Δ.Α.» , άρθρο στον ιστότοπο SportsHero.gr, 4 Φεβρουαρίου 2014.«Πρωταθλήτρια η Ηλιούπολη», άρθρο στον ιστότοπο VolleyNews.gr, 2 Φεβρουαρίου 2014.

 Τμήμα πετοσφαίρισης ανδρών 
Το volley Ανδρών του Γ.Σ.Η. με μακρά ιστορία στο χώρο του αθλήματος αποτελεί αναπόσπαστο κομμάτι του μεγαλύτερου συλλόγου της περιοχής μας, με συμμετοχή όλων των τμημάτων στα πρωταθλήματα Ανδρών – Εφήβων – Παίδων – Παμπαίδων και Μίνι που διοργανώνονται ενώ την σεζόν 2019-2020 δημιουργήθηκε τμήμα ενηλίκων υπό την διοίκηση του βόλεϊ ανδρών.

Η αγωνιστική χρονιά 2015-2016 αποτέλεσε ορόσημο για την ιστορία του τμήματος δεδομένου ότι αναδιοργανώθηκε και επανασχεδιάστηκε η στρατηγική και η φιλοσοφία του. 

Έφορος του τμήματος μετά τις εκλογές το 2016 έως και σήμερα είναι ο  Άνθιμος Μαυροματίδης.

Γενικός αρχηγός πετοσφαίρισης ανδρών είναι ο Διονύσης Μπαρζός (μέλος Δ.Σ.).Προπονητής των ανδρικών τμημάτων είναι ο Γιάννης Παπαχρήστος. Από το 2006 έως το 2009 ο Γιάννης Παπαχρήστος ανέλαβε καθήκοντα προπονητή στα τμήματα παγκορασίδων του συλλόγου και από το 2010-2012 τα τμήματα ανδρών. Από τον Ιανουάριο 2015 έως σήμερα παραμένει προπονητής των τμημάτων ανδρών.

Έδρα των αναπτυξιακών τμημάτων του βόλεϊ ανδρών είναι το κλειστό γήπεδο στο 1ο Γυμνάσιο Ηλιούπολης ( Γρ. Αυξεντίου 2)ενώ έδρα της ανδρικής ομάδας είναι το Α κλειστό Ηλιούπολης επί της οδού Εθνάρχου Μακαρίου 2.

 Η ανδρική  ομάδα την αγωνιστική περίοδο 2017-2018 στέφθηκε δευτεραθλήτρια στο πρωτάθλημα της Β Εθνικής. Την αγωνιστική περίοδο 2018-2019 η ομάδα των Παίδων Κ18 κατέκτησε την 4η θέση στο Final 4 του αντίστοιχου πρωταθλήματος.https://www.youtube.com/live/j8QwfAAIlKc?si=Kb6uzblWas9quANt
 Την αγωνιστική περίοδο 2021-2022 η ομάδα Κ17 κατέκτησε το χάλκινο μετάλλιο στο Final 4https://www.youtube.com/live/tVudSalR3Dw?si=3QPbYJGVpojaAN4N
 Στις 18 Δεκεμβρίου 2022 η ανδρική ομάδα, στέφθηκε κυπελλούχος Ε.Σ.ΠΕ.Δ.Α για πρώτη φορά στην ιστορία του συλλόγου νικώντας στον τελικό την ομάδα του Μίλωνα Νέας Σμύρνης με σκορ 3-2 σετhttps://www.youtube.com/live/lzG7R-kXJMg?si=Hs3V9flsc5iSMc3b
 Στις 20 Φεβρουαρίου 2023 η εφηβική ομάδα κατέκτησε την 4η θέση στο Final 4 του πρωταθλήματος Κ 21https://www.youtube.com/live/TXYV3TDuyZ0?si=rh9--BXoX2-lcyZT
 Στις 20 Μαρτίου 2023 η ανδρική ομάδα αναδείχθηκε πρωταθλήτρια Β Εθνικής Ε.Σ.ΠΕ.Δ.Α. κερδίζοντας την τελευταία αγωνιστική την ομάδα της Αργυρούπολης με 3-0 σετ στο κατάμεστο από φιλάθλους Α κλειστό γυμναστήριο Ηλιούπολης ,κατακτώντας για πρώτη φορά το Double (πρωτάθλημα και κύπελλο).
 Την αγωνιστική περίοδο 2023-2024 η ανδρική ομάδα βόλεϊ κατέκτησε και πάλι το πρωτάθλημα ανδρών ,κερδίζοντας στα play off την ομάδα του Εσπέρου Καλλιθέας με 3-0 σετ,στο κατάμεστο από κόσμο Α κλειστό γυμναστήριο Ηλιούπολης, κάνοντας το back to back, παίρνοντας και πάλι το εισιτήριο για το ειδικό τουρνουά ανόδου στην Α2 Εθνική κατηγορία.Στις 17/4/2024 η ελληνική ομοσπονδία πετοσφαίρισης, έπειτα από αίτημα του συλλόγου, ανέθεσε στο τμήμα πετοσφαίρισης ανδρών την διοργάνωση του τουρνουά ανόδου για την Α2 Εθνική κατηγορία το οποίο θα διεξαχθεί το διάστημα 24-28 Απριλίου στο κλειστό γυμναστήριο Ηλιούπολης με την συμμετοχή του Γ.Σ. Ηλιούπολης, Π.Α.Ο.Κ. Ρόδου, Ν.Α.Ο. Σούδας, Γ.Α.Σ. Παμβοχαϊκός και Ένωσης Γαλατσίου.Παράλληλα η ομάδα του παιδικού Κ18 προκρίθηκε για δεύτερη συνεχόμενη χρονιά στο f4 του πρωταθλήματος το οποίο θα διεξαχθεί την Τετάρτη 17 και την Πέμπτη 18 Απριλίου 2024.
Στις 18 Απριλίου η παιδική ομάδα του συλλόγου κατέκτησε την 3η θέση και το χάλκινο μετάλλιο στο F4 ,κερδίζοντας την ομάδα του Γ.Σ.ΠΕΤΡΟΥΠΟΛΗΣ με 3-2 σετ έπειτα από μεγάλη ανατροπή(0-2).

 Η παιδική ομάδα(κ18) του συλλόγου βρέθηκε σε θέση μεταλλίων έπειτα από 23 χρόνια (τελευταία χρόνια 2001). Στις 28 Απριλίου 2024 η ανδρική ομάδα μέσα από το ειδικό τουρνουά ανόδου,πέτυχε την άνοδο στην Α2 Εθνική κατηγορία Ελλάδος, για πρώτη φορά στην ιστορία της. Την αγωνιστική περίοδο 2024-2025 η εφηβική ομάδα στο Final 4 Ε.Σ.ΠΕ.Δ.Α. κατέκτησε την δεύτερη θέση και προκρίθηκε στις 8 καλύτερες ομάδες της Ελλάδος έπειτα απο 38 χρόνια . Επιπλέον, στο συγκεκριμένο Final 4, τρεις αθλητές του συλλόγου βραβεύτηκαν με ατομικές διακρίσεις ,ως εξής:Mυλωνάς Γιώργος καλύτερος πασαδόρος,Κουβαράς Γιώργος καλύτερος επιθετικός και Μηλιώνης Βίκτωρας καλύτερος υποδοχέας.'''

 2024–2025 
ΑριθμόςΟνοματεπώνυμοΠΡ. ΟΜΑΔΑΘέσηΎψοςΕθνικότητα6Μωραΐτης Βασίλης ©ΗΛΙΟΥΠΟΛΗΠ18Μυλωνάς Γιώργος ΓΛΥΦΑΔΑΠ25Δημητρίου Στέφανος ΗΛΙΟΥΠΟΛΗΚ2Εμιρζάς Αναστάσιος ΗΛΙΟΥΠΟΛΗΔ20Κασσωτάκης Δημήτρης ΗΛΙΟΥΠΟΛΗΛ19Μηλιώνης Βίκτωρας ΜΙΛΩΝΑΣΛ7Μαυροματίδης Γιώργος ΗΛΙΟΥΠΟΛΗΚ5Καής Ζήσης ΗΛΙΟΥΠΟΛΗΚ22Λεβέντης Λάμπρος ΠΑΝΑΘΗΝΑΙΚΟΣΚ/Δ10Γαλανός Ραφαήλ ΗΛΙΟΥΠΟΛΗΚ4Κισκήρας Αντώνης ΗΛΙΟΥΠΟΛΗΑ12Γαμβρέλλης Παναγιώτης ΕΣΠΕΡΟΣΑ72Τσαμούδαλης Βασίλης ΓΑΛΑΤΣΙΑ9Κουβαράς Γιώργος ΜΙΛΩΝΑΣΑΡέντας Γιάννης ΗΛΙΟΥΠΟΛΗΑΚυρομιτης Ηλιας ΗΛΙΟΥΠΟΛΗΚΑνδρικόπουλος Βαγγέλης ΗΛΙΟΥΠΟΛΗΑΜουλίνος Γιώργος ΗΛΙΟΥΠΟΛΗΛ   Προπονητικό TeamΓιάννης ΠαπαχρήστοςCoachΆνθιμος ΜαυροματίδηςΈφοροςΔιονύσης ΜπαρζόςΓενικός Αρχηγός τμημάτων ανδρώνΙωάννα ΜπότουΓυμνάστρια --City FITΓιώτα ΒλασερούΦυσιοθεραπεύτριαΔεδομένα: ΣΕΠΤΕΜΒΡΙΟΣ 2024

ΟΜΑΔΑ ΕΦΗΒΩΝ 2024-2025

 Ρόστερ 2024–2025 
ΑριθμόςΟνοματεπώνυμοΠΡ. ΟΜΑΔΑΘέσηΎψοςΕθνικότητα1Μυλωνάς Γιώργος ©ΓΛΥΦΑΔΑΠ4Εμιρζάς Αναστάσιος ΗΛΙΟΥΠΟΛΗΔ5Χέλμης Δημήτρης ΗΛΙΟΥΠΟΛΗΠ7Κυρομίτης Ηλίας ΗΛΙΟΥΠΟΛΗΚ9Κουβαράς ΓιωργοςΜΙΛΩΝΑΣΑ10Ανδρικόπουλος Βαγγέλης ΗΛΙΟΥΠΟΛΗΑ12Γαλανός Ραφαήλ ΗΛΙΟΥΠΟΛΗΚ14Λεβέντης ΛάμπροςΠΑΝΑΘΗΝΑΙΚΟΣΔ19Καρακούσης Βασίλης ΗΛΙΟΥΠΟΛΗΚ20Μηλιώνης Βίκτωρας ΜΙΛΩΝΑΣΛ66Μουλινός-Κολλέτης Γιώργος ΗΛΙΟΥΠΟΛΗΛ99Σαρημπεριόγλου ΒατίσταςΗΛΙΟΥΠΟΛΗΚ27 Ρέντας ΓιαννηςΗΛΙΟΥΠΟΛΗΔ16Σηφάκης Στέργιος ΗΛΙΟΥΠΟΛΗΠ3Παρασκευάς Θανάσης ΗΛΙΟΥΠΟΛΗΑ   Προπονητικό TeamΓιάννης ΠαπαχρήστοςCoachΆνθιμος ΜαυροματίδηςΈφοροςΔιονύσης ΜπαρζόςΓενικός Αρχηγός τμημάτων ανδρώνΔεδομένα: ΦΕΒΡΟΥΑΡΙΟΣ 2025 

 Τμήμα χειροσφαίρισης ανδρών 
 Ιστορία 
Στο παρελθόν ο σύλλογος διατηρούσε ανδρικό τμήμα χειροσφαίρισης το οποίο κατόρθωσε να ανέλθει στην Α1 Εθνική Κατηγορία.«Έκπληξη στην Ηλιούπολη», άρθρο στον ιστότοπο του  ΣΠΟΡ FM, 16 Μαρτίου 2005. Το 2005 το τμήμα απορροφήθηκε από την Α.Ε.Κ. και έκτοτε παραμένει ανενεργό.«Ιστορία» , πληροφορίες στον επίσημο ιστότοπο του τμήματος χειροσφαίρισης της Α.Ε.Κ.

 Τμήμα υδατοσφαίρισης 
 Ιστορία 
Το τμήμα υδατοσφαίρισης του συλλόγου της Ηλιούπολης δημιουργήθηκε το 2006«Το τμήμα Πόλο του ΓΣΗ», ιστορικό του συλλόγου στον (ανεπίσημο) ιστότοπο Ilioupolo.blogspot.gr. , με έδρα το Κολυμβητήριο του Δήμου Ηλιούπολης.

 Ανδρών 
Η ανδρική ομάδα μέσα σε μία πενταετία ανέβηκε όλα τα σκαλιά δυναμικότητας των ελληνικών πρωταθλημάτων υδατοσφαίρισης, φτάνοντας στην κορυφαία κατηγορία.

Ειδικότερα, ξεκίνησε την αγωνιστική της πορεία από τη Δ' Εθνική Κατηγορία, ανεβαίνοντας στη Γ' Εθνική από την πρώτη της κιόλας χρόνια. Τον Ιούλιο του 2009 εξασφάλισε την άνοδό της στη Β' Εθνική. Το 2010 ολοκλήρωσε αήττητη της αγωνιστικές της υποχρεώσεις και μαζί με το Πρωτάθλημα κέρδισε το δικαίωμα ανόδου στην Α2 Εθνική.

Την αγωνιστική περίοδο 2011-12 προσέθεσε μια ακόμη πρωτιά στη συλλογή της, ανεβαίνοντας για πρώτη φορά στην ιστορία της στην Α1 Εθνική Κατηγορία Ανδρών.«Water-Polo Ηλιούπολης Πρωταθλητές της Α2 και Άνοδος στην Α1», άρθρο στον ιστότοπο Ilioupolis.gr, 10 Σεπτεμβρίου 2012. Ο πρώτος αγώνας του συλλόγου στην κατηγορία αυτή πραγματοποιήθηκε στο Κολυμβητήριο της Ηλιούπολης στις 10 Νοεμβρίου 2012, ήταν εναντίον της ομάδας του Παλαιού Φαλήρου και έληξε ισόπαλος 9-9.«Ο πρώτος αγώνας της Ηλιούπολης στην Α1 πόλο», άρθρο στον ιστότοπο Cityofilioupolis.gr, 10 Νοεμβρίου 2012. Τη σημαντική αυτή χρονιά, 2012-13, η Ηλιούπολη τερμάτισε στην 11η θέση της κατάταξης της κανονικής περιόδου, γνωρίζοντας άμεσα τον υποβιβασμό στην Α2 Εθνική.«Το απόλυτο ο Ολυμπιακός, υποβιβάστηκε ο ΓΣ Ηλιούπολης» , άρθρο στον ιστότοπο Sport.gr, 22 Απριλίου 2013.

 Αγωνιστική περίοδος 2015–2016 
Κατά την αγωνιστική περίοδο, 2015-16, ο Γ.Σ. Ηλιούπολης αγωνίζεται για 2η φορά στη 10χρονη ιστορία του Α1 Εθνική Κατηγορία Ανδρών.

 Γυναικών 
Το γυναικείο τμήμα υδατοσφαίρισης του συλλόγου κατά την αγωνιστική περίοδο 2012-13 συμμετείχε στο Πρωτάθλημα της Β' Εθνικής Κατηγορίας, τερματίζοντας στην 1η θέση του Ομίλου Αττικής (τέρματα 53-5 σε όμιλο 4 ομάδων).«Μέλος της ομάδας πόλου του Γ.Σ. Ηλιούπολης η Αναγνώστου», άρθρο στον ιστότοπο EvrytaniaSport.blogspot.gr, 23 Αυγούστου 2013. Ακολούθως διεκδίκησε την άνοδο στην τελική φάση που διεξήχθη στο Βόλο. Εκεί κατετάγη στην 3η θέση, κάτι που σήμαινε και την παραμονή του τελικά στην κατηγορία.

 Αγωνιστική περίοδος 2015–2016 
Κατά την αγωνιστική περίοδο 2015-16, η Γυναικεία ομάδα του Γ.Σ. Ηλιούπολης αγωνίζεται στο Πρωτάθλημα της Β' Εθνικής Κατηγορίας, στο οποίο κατά τις προηγούμενες αθλητικές χρονίες κατακτά την 3η θέση και λαμβάνει το χάλκινο μετάλλιο

 Τμήμα Στίβου 
Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ., ο Γ.Σ. Ηλιούπολη βρέθηκε στην 63η θέση (σε σύνολο 321 συλλόγων).«Αξιολόγηση Σωματείων Στίβου 2010» , επίσημος ιστότοπος Σ.Ε.Γ.Α.Σ.  Την επόμενη χρονιά σκαρφάλωσε στην 49η θέση (σε σύνολο 299 συλλόγων).«Αξιολόγηση Σωματείων Στίβου 2011», επίσημος ιστότοπος Σ.Ε.Γ.Α.Σ.  Στην αξιολόγηση του 2012 βρέθηκε λίγο ψηλότερα, στην 44η θέση (σε σύνολο 281 συλλόγων).«Αξιολόγηση Σωματείων Στίβου 2012», επίσημος ιστότοπος Σ.Ε.Γ.Α.Σ.  Στην κατάταξη για το έτος 2013 βρέθηκε στην 22η θέση (σε σύνολο 294 συλλόγων).«Αξιολόγηση Σωματείων Στίβου 2013», επίσημος ιστότοπος Σ.Ε.Γ.Α.Σ. Στην αξιολόγηση για τα έτη 2014-2021 σε σύνολο 350 σωματείων βρέθηκε μεταξύ 17-25 θέση. Στην αξιολόγηση για το έτος 2022 σε σύνολο 430 σωματείων βρέθηκε στην 16η θέση.

Στους Ολυμπιακούς αγώνες του 2020 συμμετείχε ο Σύλλογος με 3 αθλήτριες (ΣΠΑΝΟΥΔΑΚΗ-ΑΝΑΓΝΩΣΤΟΠΟΥΛΟΥ-ΠΕΣΙΡΙΔΟΥ)

Οι προπονήσεις πραγματοποιούνται στο Δημοτικό Στάδιο «Χαλικάκι». Πρόεδρος του συλλόγου είναι ο Απόστολος Κωστούλας και έφορος του τμήματος ο Κωνσταντίνος Πιπερίδης.«Ηλιούπολη» , πληροφορίες στον ιστότοπο Erasitexniko-podosfairo.gr.

 Διακεκριμένοι αθλητές 
 ΜΕΛΑΧΡΟΙΝΟΥΔΗΣ ΠΑΝΤΕΛΗΣ
 ΠΑΠΟΥΛΙΑΣ ΝΟΤΗΣ 
 ΣΠΑΝΟΥΔΑΚΗ-ΧΑΤΖΗΡΗΓΑ ΡΑΦΑΗΛΙΑ
 ΑΝΑΓΝΩΣΤΟΠΟΥΛΟΥ ΧΡΥΣΟΥΛΑ
 ΠΕΣΙΡΙΔΟΥ ΕΛΙΣΑΒΕΤ
 ΜΠΕΡΝ ΑΛΑΝΝΑ
 ΣΤΑΜΑΤΟΝΙΚΟΛΟΣ ΝΙΚΟΛΑΟΣ
 ΜΑΧΑΙΡΑΣ ΙΑΣΟΝΑΣ
 ΚΟΥΤΛΗ ΚΑΤΕΡΙΝΑ

 Τμήμα τζούντο 
Ο Γ.Σ. Ηλιούπολης διατηρεί τμήμα τζούντο από το 1999 μέχρι σήμερα.Γ.Σ. Ηλιούπολη , ο σύλλογος στην επίσημη ιστοσελίδα της Ελληνικής Ομοσπονδίας Τζούντο. Στην προσπάθεια αυτή πρωτοστάτησε η Κάκια Λυμπέρη, αθλήτρια με συμμετοχές σε πανελλήνια και ευρωπαϊκά πρωταθλήματα, καθώς και Διεθνής Διαιτητής.«Γ.Σ. Ηλιούπολης - Τζούντο», πληροφορίες στον επίσημο ιστότοπο του τμήματος τζούντο του συλλόγου.

Οι αθλητές του τμήματος συμμετέχουν ανελλιπώς από ιδρύσεως του σε όλες τις διοργανώσεις της Ελληνικής Ομοσπονδίας Τζούντο.

Οι προπονήσεις πραγματοποιούνται στο Α' Κλειστό Δημοτικό Γυμναστήριο Ηλιούπολης. Πρόεδρος του συλλόγου είναι ο Απόστολος Κωστούλας και έφορος του τμήματος η Ιωάννα Κόλλια.

 Τμήμα ρυθμικής γυμναστικής 
Ο σύλλογος διοργανώνει περιοδικά διεθνές τουρνουά ρυθμικής γυμναστικής στο Κλειστό Γυμναστήριο της Ηλιούπολης.

Οι προπονήσεις πραγματοποιούνται στο Α΄ Κλειστό Δημοτικό Γυμναστήριο Ηλιούπολης και στο Β΄ Κλειστό Γυμναστήριο Ηλιούπολης. Πρόεδρος του συλλόγου είναι ο Απόστολος Κωστούλας και έφορος του τμήματος η Θέμις Χαρίτου - Γιακουμέλου.

 Διακεκριμένες αθλήτριες 
 Ελένη Ταμπάκη 
 Κατερίνα Γιακουμέλου 
 Αλεξία Κυριαζή 
 Μαριάνθη Ζαφειρίου 

 Έμβλημα 
Το έμβλημα του συλλόγου απεικονίζει έναν ήλιο που ξεπροβάλλει ανάμεσα από δύο βουνά.

 Παραπομπές 

 Δείτε επίσης 
 Κατάλογος ποδοσφαιρικών σωματείων Ε.Π.Σ. Αθηνών

 Εξωτερικοί σύνδεσμοι 

 Γ.Σ. Ηλιούπολη, επίσημος ιστότοπος των τμημάτων καλαθοσφαίρισης.
 Γ.Σ. Ηλιούπολη, επίσημος ιστότοπος του τμήματος στίβου.
 Γ.Σ. Ηλιούπολη, επίσημος ιστότοπος του τμήματος τζούντο.
 Γ.Σ. Ηλιούπολη, ο σύλλογος στην επίσημη ιστοσελίδα της Ελληνικής Ομοσπονδίας Τζούντο.
 Γ.Σ. Ηλιούπολη Επίσημη σελίδα του τμήματος Βόλλεϋ Ανδρών - www.ilioupolivolleymen.gr
 Γ.Σ. Ηλιούπολη, βίντεο με την απονομή του Πρωταθλήματος Υδατοσφαίρισης της Α2 Εθνικής Ανδρών για το 2012.

Κατηγορία:Γ.Σ. Ηλιούπολη Αττικής
Κατηγορία:Ελληνικοί πολυαθλητικοί σύλλογοι
Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1953
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1953
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1973
Κατηγορία:Σωματεία Ε.Σ.Κ.Α.
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΠΕ.Δ.Α.
Κατηγορία:Ελληνικοί σύλλογοι υδατοσφαίρισης
Κατηγορία:Ελληνικοί σύλλογοι χειροσφαίρισης
Κατηγορία:Ελληνικοί σύλλογοι κολύμβησης
Κατηγορία:Ελληνικοί σύλλογοι αντισφαίρισης
Κατηγορία:Ελληνικοί σύλλογοι τζούντο
Κατηγορία:Ελληνικοί σύλλογοι στίβου